b'\n_START_ARTICLE_\nAleksandro Nevi\xc5\xa1kio ordinas\n_START_PARAGRAPH_\nAleksandro Nevi\xc5\xa1kio ordinas, \xc5\xa0v. Aleksandro Nevi\xc5\xa1kio ordinas (rus. \xd0\xbe\xd1\x80\xd0\xb4\xd0\xb5\xd0\xbd \xd0\xa1\xd0\xb2\xd1\x8f\xd1\x82\xd0\xbe\xd0\xb3\xd0\xbe \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xb0 \xd0\x9d\xd0\xb5\xd0\xb2\xd1\x81\xd0\xba\xd0\xbe\xd0\xb3\xd0\xbe) \xe2\x80\x93 Rusijos imperijos, TSRS ir Rusijos Federacijos ordinas.\n_START_SECTION_\nIstorija\n_START_PARAGRAPH_\n\xc4\xaesteigtas 1725 m. Petro I. Vieno laipsnio. Pavadintas Aleksandro Nevi\xc5\xa1kio vardu. Devizas - \xe2\x80\x9eU\xc5\xbe darbus ir T\xc4\x97vyn\xc4\x99\xe2\x80\x9c. \xc5\xbdenklai: kry\xc5\xbeius ant plataus raudono kaspino, segamo prie peties, ir \xc5\xbevaig\xc5\xbed\xc4\x97, ne\xc5\xa1iojama ant kr\xc5\xabtin\xc4\x97s. Nuo 1797 m. puo\xc5\xa1tas briliantais. Juo buvo apdovanojami generaliteto atstovai. 1917 m. panaikintas._NEWLINE_1942 m. liepos 29 d. TSRS buvo \xc4\xafsteigtas sovietinis karinis Aleksandro Nevi\xc5\xa1kio ordinas. Jis buvo teikiamas Raudonosios armijos karo vadams u\xc5\xbe s\xc4\x97kming\xc4\x85 kovini\xc5\xb3 operacij\xc5\xb3 parengim\xc4\x85 ir vadovavim\xc4\x85 joms. Juo Antrojo pasaulinio karo metais buvo apdovanota per 40 000 \xc5\xbemoni\xc5\xb3._NEWLINE_Diametras 50 mm, sidabras, svoris 40,8 g. Auk\xc5\xa1tesnis pagal rang\xc4\x85 Bogdano Chmelnickio ordinas, \xc5\xbeemesnis \xe2\x80\x93 T\xc4\x97vyn\xc4\x97s karo ordinas._NEWLINE_Ordinas i\xc5\xa1liko ir Rusijoje.'